CELEX: 62009CA0281
Language: et
Date: 2011-11-24 00:00:00
Title: Kohtuasi C-281/09: Euroopa Kohtu (esimene koda) 24. novembri 2011 . aasta otsus — Euroopa Komisjon versus Hispaania Kuningriik (Liikmesriigi kohustuste rikkumine — Direktiiv 89/552/EMÜ — Teleringhääling — Reklaamilõigud — Maht)

28.1.2012   
            
            
               ET
            
            
               Euroopa Liidu Teataja
            
            
               C 25/3
            
         
      Euroopa Kohtu (esimene koda) 24. novembri 2011. aasta otsus — Euroopa Komisjon versus Hispaania Kuningriik
      (Kohtuasi C-281/09) (1)
      
      (Liikmesriigi kohustuste rikkumine - Direktiiv 89/552/EMÜ - Teleringhääling - Reklaamilõigud - Maht)
      (2012/C 25/04)
      Kohtumenetluse keel: hispaania
      
         Pooled
      
      
         Hageja: Euroopa Komisjon (esindajad: L. Lozano Palacios ja C. Vrignon)
      
         Kostja: Hispaania Kuningriik (esindaja: N. Díaz Abad)
      
         Kostja toetuseks menetlusse astuja: Suurbritannia ja Põhja-Iiri Ühendkuningriik (esindajad: S. Behzadi-Spencer ja S. Hathaway)
      
         Ese
      
      Liikmesriigi kohustuste rikkumine — Nõukogu 3. oktoobri 1989. aasta direktiivi 89/552/EMÜ teleringhäälingutegevust käsitlevate liikmesriikide teatavate õigus- ja haldusnormide kooskõlastamise kohta (EÜT 1989 L 298, lk 23; ELT eriväljaanne 06/01, lk 224) artikli 3 lõike 2 ja artikli 18 lõike 2 rikkumine — Reklaamilõikude maht
      
         Resolutsioon
      
      
                  1.
               
               
                  Kuna Hispaania Kuningriik on lubanud teatud liiki reklaami, nagu reklaamuudiste, müügiedenduslõikude, sponsorreklaami lõikude ja mikroreklaami edastamist Hispaania telekanalitel kauem kui nõukogu 3. oktoobri 1989. aasta direktiivi 89/552/EMÜ (teleringhäälingutegevust käsitlevate liikmesriikide teatavate õigus- ja haldusnormide kooskõlastamise kohta, muudetud Euroopa Parlamendi ja nõukogu 30. juuni 1997. aasta direktiiviga 97/36/EÜ) artikli 18 lõikes 2 sätestatud maksimummaht 20 % ühes tunnis, siis on Hispaania Kuningriik rikkunud selle direktiivi artikli 3 lõikest 2 tulenevaid kohustusi.
               
            
                  2.
               
               
                  Mõista kohtukulud välja Hispaania Kuningriigilt.
               
            
         (1)  ELT C 256, 24.10.2009.